Ģeoloģiskais dabas piemineklis **Klintaines sausgultne un karsta kritenes**

MK 175. noteikumu piel. Nr. 2

**Detalizēts apraksts**

**Adrese**

Pļaviņu novadā, Klintaines pagastā, daļēji dabas liegumā un Natura 2000 teritorijā Klintaine.

Ģeogrāfiskās koordinātes E25° 36,060' un N56° 35,028', jeb x598335, y272204 LKS92 sistēmā.

**Ģeogrāfiskais novietojums**

Daugavas senlejā, vietā, kur senleju ietverošās paugurvaļņu makroformas nodala Viduslatvijas zemieni no Austrumlatvijas zemienes.

**Ģeoloģiskie veidojumi**

Upītes ieleja ar upes gultnē esošajām kritenēm – ūdensrijējiem un sausgultnes posmu, kā arī vairākiem nelieliem dolomīta atsegumiem un dolomīta atsegumu pamesta applūduša karjera malā.

**Izmēri**

Dabas pieminekļa platība 11,70 ha.

**Debits**

-.

**Unikālās vērtības**

Kritenes – ūdensrijēji un upītes sausgultnes posms.

**Ainaviskuma raksturojums**

Ietver ainaviski dažādas platības - lauksaimniecības zemes abpus upītes ielejai, privātmāju apbūves teritorijas, mežu, pamestu applūdušu karjeru un Pļaviņu ūdenskrātuves krasta zonu.

**Stratigrāfija**

Daugavas svītas apakšējās pasvītas dolomīti.

**Uzbūve**

Unikālas vērtības – karsta kritenes – ūdensrijēji un upītes sausgultnes posms.

**Viela**

Dolomīti.

**Procesi**

Šā brīža karsta procesi dabas pieminekļa teritorijā izpaužas kā ūdensrijēju un sausgultnes funkcionēšana, kas ģeoloģiskas pārvērtības īsā laikaposmā neizraisa.

**Citas vērtības**

Potenciāls dabas tūrisma objekts.

**Stāvoklis**

Dabas pieminekļa stāvoklis vērtējams kā labs.

**Bojājumi**

Neliels piemēslojums ar plastmasas pudelēm u.c. ūdensrijēju kritenēs.

**Apdraudējumi**

Nav būtisku apdraudējumu.

**Dabas aizsardzība**

Konstatēti aizsargājami augi meža vizbulis (*Anemone sylvestris*) un dziedniecības indaine (*Vincetoxicum hirundinaria*).

**Apsaimniekošana**

Dabas piemineklis īpaši netiek apsaimniekots.

**Piezīmes**

**-**

**Novērtējumi**

Unikālās vērtības - 5

Ainaviskums - 4

Zinātniskais nozīmīgums:

Stratigrāfija - 2

Uzbūve - 5

Viela - 2

Procesi - 4

Citas vērtības - 4

Novērtējumu summa – 26

**Robežu izmaiņu pamatojums**

Esošā dabas pieminekļa teritorijas robežas netiek būtiski mainītas, bet tikai koriģētas, lai atbilstu situācijai dabā un kadastru izvietojumam. No jauna teritorijā iekļauta ģeoloģiski nozīmīgā pamestā karjera nogāze ar dolomīta atsegumu un meža vizbuļa (*Anemone sylvestris*) audzēm uz atseguma. Teritorijas platība nedaudz samazinās – no 14,9 ha uz 11,7 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem, hidroģeoloģijas, ģeoloģijas pētījumiem, gan kā ainaviski vērtīgu dabas veidojumu un bioloģiskās daudzveidības ziņā vērtīgu teritoriju, kas ir potenciāli nozīmīga dabas tūrismam. Nepieciešams izvietot informāciju par teritorijas ģeoloģiju un aizsargājamām dabas vērtībām, kā arī izveidot auto stāvlaukumu, izlikt norādes un labiekārtot pieejas kritenēm un sausgultnei.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.